《咏怀》
明代·黎崇宣

昔我泛黄河，滔滔溯扁舟。淮阳有馀波，徐豫无安流。

询彼九河道，皆为田与畴。蓬莱亦清浅，深谷成高丘。

大造且如此，吾生何所求。愿随安期子，逍遥以遨游。

作者简介：（?—1644）明广东番禺人，字孺旬。工诗文，善骑射，能书，事母有孝行。崇祯四年进士。授广德知州，以抗直弃官归。闻明亡，哀痛而卒。有《贻情集》。